ತವರು ನೆಲದಲ್ಲಿ ಮತ್ತು ತವರು ನೆಲದ ಆಚೆಗೆ ಹೀಗೆ ಎರಡೂ ಕಡೆಗಳಲ್ಲಿ ಆಷಸ್‌ ಸರಣಿಯನ್ನು ಗೆದ್ದುಕೊಂಡ ಇಂಗ್ಲೆಂಡ್‌ ತಂಡದ ನಾಯಕರಾದ ಮೈಕ್‌ ಬ್ರಿಯರ್ಲಿ ಮತ್ತು ಲೆನ್‌ ಹ್ಯೂಟನ್‌‌ರವರ ಹೆಸರಿನೊಂದಿಗೆ ತನ್ನ ಹೆಸರನ್ನೂ ಸೇರಿಸುವ ಆಶಯದೊಂದಿಗೆ ಸ್ಟ್ರೌಸ್‌ 2010-11ರ ಆಷಸ್‌ ಸರಣಿಯೆಡೆಗೆ ತಂಡವನ್ನು ಸಾಗಿಸಿದ.
ದಿ ಗಬ್ಬಾ (ಬ್ರಿಸ್ಬೇನ್‌) ಮೈದಾನದಲ್ಲಿ ಆರಂಭಿಕ ಪಂದ್ಯವು ನಡೆಯುವ ಬೆಳಗ್ಗೆಯಂದು ಸ್ಟ್ರೌಸ್‌ ಟಾಸ್‌ನ್ನು ಗೆದ್ದ ಹಾಗೂ ಬ್ಯಾಟುಮಾಡಲು ನಿರ್ಧರಿಸಿದ; ಆದಾಗ್ಯೂ, ಒಂದೂ ಓಟವನ್ನು ಗಳಿಸದಿದ್ದಾಗ ಮೂರನೇ-ಚೆಂಡಿನಲ್ಲಿಯೇ ಅವನು ನೀಡಿದ ಕ್ಯಾಚ್‌ ಹಿಡಿಯಲಾಯಿತು. ಮೊದಲ ಇನ್ನಿಂಗ್ಸ್‌ನಲ್ಲಿ ಇಂಗ್ಲೆಂಡ್ ತಂಡವು ಪೇರಿಸಿದ ಒಟ್ಟು 260 ಓಟಗಳು ಸಾಕಾಗುವಷ್ಟಿರಲಿಲ್ಲ, ಮತ್ತು ಆಸ್ಟ್ರೇಲಿಯಾವು ಮೊದಲ ಇನ್ನಿಂಗ್ಸ್‌ನಲ್ಲಿಯೇ 221-ಓಟಗಳ ಒಂದು ಆಧಿಕ್ಯವನ್ನು ದಾಖಲಿಸಿತು. ದೊಡ್ಡ ಕೊರತೆಯ ಹೊರತಾಗಿಯೂ, ಇಂಗ್ಲೆಂಡ್‌ ತಂಡವು ಎದುರಿಸಿ ಹೋರಾಡಿತು; ಮೊದಲ ವಿಕೆಟ್ ಪಾಲುದಾರಿಕೆಯಲ್ಲಿ ಸ್ಟ್ರೌಸ್‌ ಮತ್ತು ಕುಕ್‌ 188 ಓಟಗಳನ್ನು ಗಳಿಸಿದರು. ತನ್ನ 19ನೇ ಟೆಸ್ಟ್‌ ಶತಕವನ್ನು ದಾಖಲಿಸಿದ ಸ್ಟ್ರೌಸ್‌ ಅಂತಿಮವಾಗಿ 110 ಓಟಗಳಿಗೆ ಔಟಾದ; ಅವನ ಟೆಸ್ಟ್‌‌ ವೃತ್ತಿಜೀವನದಲ್ಲಿ ಮೊದಲ ಬಾರಿಗೆ ಅವನು ಸ್ಟಂಪ್‌ ಮಾಡಲ್ಪಟ್ಟ. ಸಹವರ್ತಿ-ಆರಂಭಗಾರನಾದ ಕುಕ್‌ ಅಜೇಯನಾಗಿ 235 ಓಟಗಳನ್ನು ಗಳಿಸಿದ ಹಾಗೂ ಜೋನಾಥನ್‌ ಟ್ರಾಟ್‌ ಕೂಡಾ ಅಜೇಯನಾಗಿ 135 ಓಟಗಳನ್ನು ಗಳಿಸಿದ; 517 ಓಟಗಳಿಗೆ 1 ವಿಕೆಟ್ಟನ್ನು ಕಳೆದುಕೊಂಡಿದ್ದ ಇಂಗ್ಲೆಂಡ್‌ ತಂಡವು ತನ್ನ ಭಾಗದ ಆಟ ಮುಗಿಯಿತೆಂದು ಮುಕ್ತಾಯ ಘೋಷಿಸಿತು (ಡಿಕ್ಲೇರ್‌ ಮಾಡಿಕೊಂಡಿತು). ಆಸ್ಟ್ರೇಲಿಯಾ ತಂಡವು ತನ್ನ ಎರಡನೇ ಇನ್ನಿಂಗ್ಸ್‌ನಲ್ಲಿ 107 ಓಟಗಳಿಗೆ 1 ವಿಕೆಟ್ಟನ್ನು ಕಳೆದುಕೊಂಡಿತು ಹಾಗೂ ನಂತರದಲ್ಲಿ ಒಂದು ಸರಿಸಮ ಫಲಿತಾಂಶವು ಘೋಷಿಸಲ್ಪಟ್ಟಿತು.
ಅಡಿಲೇಡ್‌ ಓವಲ್‌ನಲ್ಲಿ ನಡೆದ ಎರಡನೇ ಟೆಸ್ಟ್‌ ಪಂದ್ಯದಲ್ಲಿ, ಟಾಸ್‌ ಗೆದ್ದ ರಿಕಿ ಪಾಂಟಿಂಗ್‌ ಬ್ಯಾಟಿಂಗ್‌ನ್ನು ಆರಿಸಿಕೊಂಡ. ಆದರೆ ಸ್ಟ್ರೌಸ್‌ನ ಬೌಲರುಗಳು ಆಸ್ಟ್ರೇಲಿಯಾದವರನ್ನು ಬೇಗ ಬೇಗ ಉರುಳಿಸಿ ಸ್ಕೋರನ್ನು 245ಕ್ಕೆ ಸೀಮಿತಗೊಳಿಸಿದರು. 51 ಓಟಗಳಿಗೆ 4 ವಿಕೆಟ್ಟುಗಳನ್ನು ತೆಗೆದ ಜೇಮ್ಸ್‌ ಆಂಡರ್‌ಸನ್‌‌ನ ಸಾಧನೆ ಇಲ್ಲಿ ಗಮನಾರ್ಹವಾಗಿತ್ತು. ಇಂಗ್ಲೆಂಡ್‌ ತಂಡವು 5 ವಿಕೆಟ್ಟುಗಳನ್ನು ಕಳೆದುಕೊಂಡು 620 ಓಟಗಳನ್ನು ಗಳಿಸಿ ತಂಡದ ಆಟದ ಮುಕ್ತಾಯವನ್ನು ಘೋಷಿಸಿತಾದರೂ, ಆ ಇನ್ನಿಂಗ್ಸ್‌‌ನಲ್ಲಿ ಸ್ಟ್ರೌಸ್‌ ಕೇವಲ 1 ಓಟವನ್ನು ಗಳಿಸಿ ಔಟಾದ ಎಂಬುದು ವಿಷಾದಕರ ಸಂಗತಿಯಾಗಿತ್ತು. ಮತ್ತೊಮ್ಮೆ ದಾಳಿಗಿಳಿದ ಇಂಗ್ಲೆಂಡ್‌ ತಂಡವು ಆಸ್ಟ್ರೇಲಿಯಾ ತಂಡದ ಸ್ಕೋರನ್ನು 304 ಓಟಗಳಿಗೆ ಸೀಮಿತಗೊಳಿಸಿತು. ಗ್ರೇಮ್‌ ಸ್ವಾನ್‌ ಈ ಪಂದ್ಯದಲ್ಲಿ 91 ಓಟಗಳಿಗೆ 5 ವಿಕೆಟ್ಟುಗಳನ್ನು ಕೆಡವಿದ. ಒಂದು ಇನ್ನಿಂಗ್ಸ್‌‌ ಮತ್ತು 71 ಓಟಗಳ ಅಂತರದಲ್ಲಿ ಇಂಗ್ಲೆಂಡ್‌ ತಂಡವು ವಿಜಯಪತಾಕೆಯನ್ನು ಹಾರಿಸಿತು.
ಪರ್ತ್‌ನಲ್ಲಿ ನಡೆದ ಮೂರನೇ ಟೆಸ್ಟ್‌ ಪಂದ್ಯದಲ್ಲಿ, ಟಾಸ್‌ನ್ನು ಗೆದ್ದ ಸ್ಟ್ರೌಸ್‌ ಮೊದಲಿಗೆ ಬೌಲ್‌ ಮಾಡಲು ಆಯ್ಕೆಮಾಡಿಕೊಂಡ. ಮೊದಲ ದಿನದಂದು ಆಸ್ಟ್ರೇಲಿಯಾ ತಂಡವನ್ನು 268 ಓಟಗಳಿಗೆ ಇಂಗ್ಲೆಂಡ್‌ ಔಟ್‌ಮಾಡಿತು. ನಂತರ ತಂಡದ ಪರವಾಗಿ ಬ್ಯಾಟಿಂಗ್‌ಗೆ ಇಳಿದು 12* ಓಟಗಳನ್ನು ಗಳಿಸಿದ ಸ್ಟ್ರೌಸ್‌, ಇಂಗ್ಲೆಂಡ್‌ ತಂಡದ ಸ್ಕೋರು ವಿಕೆಟ್‌ ನಷ್ಟವಿಲ್ಲದೆ 29 ಓಟಗಳನ್ನು ತಲುಪುವಲ್ಲಿ ನೆರವಾದ. ನಂತರ, ದಿನದ ಆಟದ ಮೊದಲ ಕೆಲವೇ ಗಂಟೆಗಳಲ್ಲಿ ಉತ್ತಮ ಆಟದ ಪ್ರದರ್ಶನವನ್ನು ನೀಡಿದ ಸ್ಟ್ರೌಸ್‌, ಇಂಗ್ಲೆಂಡ್‌ ತಂಡದ ಸ್ಕೋರು ವಿಕೆಟ್‌ ನಷ್ಟವಿಲ್ಲದೆ 78 ಓಟಗಳನ್ನು ತಲುಪುವುದಕ್ಕೆ ಕಾರಣನಾದ. ಆದರೆ ಬ್ಯಾಟುಗಾರಿಕೆಯಲ್ಲಿ ಕಂಡುಬಂದ ಒಂದು ಕುಸಿತದ ಕಾರಣದಿಂದಾಗಿ ಇಂಗ್ಲೆಂಡ್‌ ತಂಡವು 187 ಓಟಗಳಿಗೆ ಔಟಾಗಬೇಕಾಗಿ ಬಂತು. 38 ಓಟಗಳನ್ನು ನೀಡಿ 6 ವಿಕೆಟ್ಟುಗಳನ್ನು ಕಬಳಿಸಿದ ಮಿಚೆಲ್‌ ಜಾನ್ಸನ್‌‌ನ ಸಾಧನೆಯು ಇದಕ್ಕೆ ಕಾರಣವಾಗಿತ್ತು. ಪ್ರತಿದಾಳಿ ಮಾಡಿದ ಇಂಗ್ಲೆಂಡ್‌ ಆಸ್ಟ್ರೇಲಿಯಾದ ಮೂರು ವಿಕೆಟ್ಟುಗಳನ್ನು ಪಡೆದುಕೊಂಡಿತಾದರೂ, ಎರಡನೇ ದಿನದಂದು ಆಸ್ಟ್ರೇಲಿಯಾ ತಂಡವು ಇನ್ನೂ ಸ್ಟಂಪ್‌ ಬಳಿಯಲ್ಲಿ ಕಚ್ಚಿಕೊಂಡಿದ್ದಾಗ ಅದರ ಸ್ಕೋರು 3 ವಿಕೆಟ್ಟುಗಳ ನಷ್ಟಕ್ಕೆ 119 ಓಟಗಳಾಗಿದ್ದವು. ಆಮೇಲೆ 309 ಓಟಗಳಿಗೆ ಆಸ್ಟ್ರೇಲಿಯಾದವರನ್ನು ಸ್ಟ್ರೌಸ್‌ನ ತಂಡವು ಔಟ್‌ ಮಾಡಿತು. ಇದರರ್ಥ ಗೆಲುವಿಗಾಗಿ ಇಂಗ್ಲೆಂಡ್‌ ತಂಡಕ್ಕೆ 391 ಓಟಗಳ ಅಗತ್ಯವಿತ್ತು. ಆದರೆ ಅವರು ಕಳಪೆಯಾಗಿ ಬ್ಯಾಟ್‌ ಮಾಡಿದ ಕಾರಣದಿಂದ ಕೇವಲ 123 ಓಟಗಳಿಗೆ ಔಟಾಗಬೇಕಾಗಿ ಬಂತು ಹಾಗೂ ರಿಯಾನ್‌ ಹ್ಯಾರಿಸ್‌ಯು 49 ಓಟಗಳಿಗೆ 6 ವಿಕೆಟ್ಟುಗಳನ್ನು ಕಬಳಿಸಿದ್ದು ಇದಕ್ಕೆ ಕಾರಣವಾಗಿತ್ತು. ಈ ಪಂದ್ಯವನ್ನು 267 ಓಟಗಳಿಂದ ಇಂಗ್ಲೆಂಡ್‌ ತಂಡವು ಸೋತಿತು.
ಪೆಟ್ಟಿಗೆ ದಿನದ ಟೆಸ್ಟ್ ಪಂದ್ಯದಂದು MCGಯಲ್ಲಿ ಟಾಸ್‌ನ್ನು ಗೆದ್ದ ಸ್ಟ್ರೌಸ್‌ ಬೌಲಿಂಗ್‌ ಮಾಡಲು ಆಯ್ದುಕೊಂಡ. ಇದೊಂದು ಪ್ರೇರೇಪಿಸಲ್ಪಟ್ಟ ತೀರ್ಮಾನವಾಗಿತ್ತು ಹಾಗೂ ಇಂಗ್ಲೆಂಡ್‌ ತಂಡವು ಆಸ್ಟ್ರೇಲಿಯಾವನ್ನು ಕೇವಲ 98 ಓಟಗಳಿಗೆ ಔಟ್‌ ಮಾಡಿತು. ಇದಕ್ಕುತ್ತರವಾಗಿ ಪ್ರತಿದಾಳಿಯನ್ನು ಆರಂಭಿಸಿದ ಸ್ಟ್ರೌಸ್‌ ಮತ್ತು ಕುಕ್‌, ಆರಂಭಿಕ ಪಾಲುದಾರಿಕೆಯಲ್ಲಿ 159-ಓಟಗಳನ್ನು ದಾಖಲಿಸಿದರು. 6,000 ಟೆಸ್ಟ್‌‌ ಓಟಗಳ ಗಡಿಯನ್ನು ದಾಟಿದ ಸ್ಟ್ರೌಸ್‌ ತನ್ನ ಸ್ಕೋರು 69 ಆಗಿದ್ದಾಗ ಕ್ಯಾಚ್‌ ನೀಡಿ ಔಟಾದ. ಇಂಗ್ಲೆಂಡ್‌ ತಂಡವು 513 ಓಟಗಳನ್ನು ಪೇರಿಸಿದ ನಂತರ, ಆಸ್ಟ್ರೇಲಿಯಾ ತಂಡದ ಗಳಿಕೆಯನ್ನು 258ಕ್ಕೆ ಸೀಮಿತಗೊಳಿಸಿ ಒಂದು ಇನ್ನಿಂಗ್ಸ್‌‌ ಮತ್ತು 157 ಓಟಗಳ ಅಂತರದಲ್ಲಿ ವಿಜಯ ಸಾಧಿಸಿತು. ಹೀಗಾಗಿ ಆಷಸ್‌ ಪಾರಿತೋಷಕವು ಇಂಗ್ಲೆಂಡ್‌ ಬಳಿಯಲ್ಲಿ ಉಳಿದುಕೊಂಡಿತು.
ಸಿಡ್ನಿಯಲ್ಲಿನ SCGಯಲ್ಲಿ ನಡೆದ ಐದನೇ ಮತ್ತು ಅಂತಿಮ ಟೆಸ್ಟ್‌ ಪಂದ್ಯದಲ್ಲಿ, ಸ್ಟ್ರೌಸ್‌ ಟಾಸ್‌ನ್ನು ಸೋತ. ಗಾಯಗೊಂಡಿದ್ದ ಪಾಂಟಿಂಗ್‌ನ ಗೈರುಹಾಜರಿಯಲ್ಲಿ ಆಸ್ಟ್ರೇಲಿಯಾದ ನಾಯಕನಾಗಿದ್ದ ಮೈಕೇಲ್‌ ಕ್ಲಾರ್ಕ್‌ ಬ್ಯಾಟಿಂಗ್‌‌ನ್ನು ಆಯ್ದುಕೊಂಡ. 280 ಓಟಗಳಿಗೆ ಆಸ್ಟ್ರೇಲಿಯಾವನ್ನು ಇಂಗ್ಲೆಂಡ್‌ ಔಟ್‌ ಮಾಡಿತು. ಇದಕ್ಕುತ್ತರವಾಗಿ ದಾಳಿಯನ್ನು ಪ್ರಾರಂಭಿಸಿದ ಸ್ಟ್ರೌಸ್‌, ಕೇವಲ 58 ಚೆಂಡುಗಳಲ್ಲಿ 60 ಓಟಗಳನ್ನು ಗಳಿಸಿ ಬೆನ್‌ ಹಿಲ್ಫೆನ್‌ಹೌಸ್‌ ಬೌಲಿಂಗಿನಲ್ಲಿ ಔಟಾದ. ತನ್ನ ಆಟವನ್ನು ಮುಂದುವರಿಸಿಕೊಂಡು ಹೋದ ಇಂಗ್ಲೆಂಡ್‌ ತಂಡವು 644 ಓಟಗಳನ್ನು ಪೇರಿಸಿತು. ಇದು ಆಸ್ಟ್ರೇಲಿಯಾದ ನೆಲದಲ್ಲಿನ ತಂಡದ ಅತಿಹೆಚ್ಚಿನ ಗಳಿಕೆಯಾಗಿತ್ತು ಹಾಗೂ ಅಲಾಸ್ಟೇರ್‌‌ ಕುಕ್‌, ಇಯಾನ್‌ ಬೆಲ್‌‌ ಮತ್ತು ಮ್ಯಾಟ್‌ ಪ್ರಿಯರ್‌‌ ಬಾರಿಸಿದ ಶತಕಗಳು ಇದಕ್ಕೆ ಕಾರಣವಾಗಿದ್ದವು. ಆಸ್ಟ್ರೇಲಿಯಾ ತಂಡವು ತನ್ನ ಎರಡನೇ ಇನ್ನಿಂಗ್ಸ್‌‌ನಲ್ಲಿ 281 ಓಟಗಳಿಗೆ ಔಟಾಯಿತು. ಇದರಿಂದಾಗಿ ಸರಣಿಯಲ್ಲಿ ಒಂದು ಇನ್ನಿಂಗ್ಸ್‌ ಅಂತರದಲ್ಲಿನ ಮೂರನೇ ವಿಜಯವನ್ನು, ಮತ್ತು ಒಟ್ಟಾರೆಯಾಗಿ 3-1 ಅನುಪಾತದ ಆಷಸ್‌ ಸರಣಿಯ ವಿಜಯವನ್ನು ಇಂಗ್ಲೆಂಡ್‌ ದಕ್ಕಿಸಿಕೊಳ್ಳುವುದಕ್ಕೆ ಸಾಧ್ಯವಾಯಿತು.
2009-10 ಮತ್ತು 2010
ನಾಯಕತ್ವ
ಆಷಸ್‌ ಸರಣಿ (2010-11)
ಆಟದ ಸ್ಥಿತಿಯಲ್ಲಿನ ಕುಸಿತ (2006–07)